**SREDA, 27.5.2020**

**1. in 2. ura SLJ – Eoin Colfer: Knjižničarka Mrcina**

**Berilo, str. 54 in 55**

Ali poleg šolske knjižnice obiskujete še katero drugo?

Kakšne knjige najraje berete?

Eoin Colfer je irski pisatelj, ki je zaslovel s knjigami o neverjetno inteligentnem najstniku Artemisu Fowlu in njegovih napetih podvigih. Preden se je posvetil izključno pisanju, je Colfer delal kot učitelj. V slovenščino so poleg knjig o Artemisu prevedene tudi Seznam želja, Rešitelji, Knjižničarka Mrcina in Vilijeve težave.

Vili ima štiri brate. To je skupaj pet zelo živahnih dečkov. Ker si med počitnicami mama in očka želita v hiši malo miru, Vilija in Martina vpišeta v knjižnico. Ampak knjižnica v njihovem kraju ni navadna knjižnica. V njej namreč dela knjižničarka Mrcina, strah in trepet mladih bralcev.

Preberi odlomek v berilu na strani 54.

V zvezek odgovori na 3 vprašanja:
Ali je Vili navdušen nad tem, da bo moral hoditi v knjižnico?
Zakaj se Viliju branje ne zdi poučno? Kaj se mu zdi bolj poučno?
Vili ne razume, kaj hoče mama povedati s povedjo: »Veš, Vili, včasih je pač tako, da lahko jahaš samo v domišljiji.« Ali vi razumete mamo?

V nekaj povedih opišite knjižničarko Mrcino, kot si jo predstavljaš. Knjižničarko Mrcino tudi nariši.

1. **ura: ŠPO – Vadba na stopnicah**

<https://video.arnes.si/portal/asset.zul?id=u3jjRFLPk4ImgiLYFaVk7p9a>

Vadili boste na stopnicah. Oglej si posnetek, v katerem učitelj Miha predstavi vaje, k jih lahko izvajate na stopnicah. Pred začetkom vadbe se dobro ogrej, po njej pa narediti raztezne vaje. Vsako izmed vaj izvajate 30 sekund do minute, cel sklop pa ponovite 1x ali 2x.

**4. ura: MAT – Neenačbe**

**U, str. 83**

Ponovimo: Znak za večje >, manjše <, enako =

Nejc je imel vrečko. Povedal je: »V vrečki imam manj kot 6 frnikol.« Koliko frnikol je **lahko** imel Nejc v vrečki?

a < 6

a = 0. a = 1, a = 2, a = 3, a = 4, a = 5

O: Nejc ima v vrečki 0 ali 1 ali 2 ali 3 ali 4 ali 5 frnikol.

Ugotovimo, da ima naloga lahko več rešitev. Zapišemo **vse** rešitve.

Zapis a < 6 je neenačba.

V učbeniku reši 5., 6. in 7. nalogo. Piši v zvezek. Napiši naslov Neenačbe.

**5. ura: DRU – Kulturna dediščina**

**U, str. 82**

Prejšnji teden si si ogledal film z naslovom Kulturna dediščina. Spoznal si, da je kulturna dediščina ohranjena v različnih oblikah.

V učbeniku si o kulturni dediščini in kje hranimo kulturno dediščino preberi na strani 82 in 83.

**6. ura – dopolnilni pouk**

Vaje za ponovitev:

**SLJ (težke besede, z j ali brez, d/t, p/b, ž/š, zapis s/z, k/g …)**

Interaktivne vaje <https://interaktivne-vaje.si/slovenscina_rs/pravopisne_vaje_2_5r_2.html>

**MAT (merske enote – mešano)**

<https://interaktivne-vaje.si/matematika/merske_enote/merske_enote_mesano.html>